פרקליט המדינה שי ניצן פרסם היום (א') הנחיה מחמירה וחדשה שמותאמת לעידן הסייבר. ההנחיה מתווה את דרכי הטיפול בעבירות של פרסום תכני תועבה ובהם דמותם של קטינים (פרסומים פדופיליים), כמו גם החזקתם או צריכתם של פרסומים אלה. מדובר בעבירות על סעיפים לחוק העונשין, שהעונש בגינן נע בין שנה לחמש שנות מאסר.
הנחיה החדשה קובעת פרשנות מותאמת לעידן הרשתות החברתיות ולאפליקציות כמו וואטסאפ ודומותיה, בכל הנוגע ל"פרסום". ה"פרסום" יפורש הן כהנגשה לציבור (כולל קבוצות קטנות) באמצעות מחשב, והן כהעברה מאחד לאחר, תוך מודעות שהמקבל עלול להעביר הלאה. סוגיית הפרסום רלוונטית לתופעות מזיקות רבות באינטרנט, כמו גם למשל לעבירה על החוק למניעת הטרדה מינית ("חוק הסרטונים"), שגם לגביה בכוונת פרקליט המדינה לפרסם הנחיה בעת הקרובה. מדובר בעבירות שתפוצתן עלתה מאוד בעידן האינטרנט, ומחייבות את רשויות האכיפה להיערך בהתאם לאכיפתן. פרסום ההנחיה הוא צעד אחד מתוך מהלך שמוביל פרקליט המדינה בכל הנוגע להתאמת עבודת הפרקליטות לעידן הסייבר.
באותו הקשר, בסוף השבוע האחרון התעורר ויכוח בין חברת "פייסבוק" לבין פעילים נגד פורנוגרפיית ילדים, בהקשר לתמונתה האייקונית של ילדה בוכיה שנמלטה מכפר שהפציצו האמריקנים במלחמת וייטנאם. התמונה הוסרה מהרשת החברתית ולאחר מחאה ציבורית שהגיעה עד ראש ממשלת נורבגיה ושער עיתון שהאשים את מארק צוקרברג בניצול כוחו לרעה, בהנהלת פייסבוק התחרטו ואמרו: "נפעל לאפשר את חופש הביטוי לצד שמירה על קהילת המשתמשים שלנו".
By בני ישראלי, on 12 בספטמבר 2016 at 12:27, under "ניצול לרעה" - ילדים ונוער, Uncategorized, אתיקה, הסברה להורים - סיכונים ברשת, חוקים וחקיקה, שימושים כלכליים ברשת. אין תגובות	Post a comment or leave a trackback: Trackback URL.